Diari Oficial de la Generalitat Valenciana


Sumari del DOGV 135, del 15-12-1983 (1983/802550)

DECRET 156/1983, de 5 de desembre, del Consell de la Generalitat Valenciana, pel qual es regula la constitució de Federacions Valencianes d'Esports Autòctons.
--------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1983/12/05/156/dof/vci/html**

### Dades del document

Número de DOGV
:   135

Data del DOGV
:   15-12-1983

Secció del DOGV
:   DISPOSICIONS GENERALS

Número del document
:   1983/802550


Data del document
:   05-12-1983

Organisme emissor
:   Conselleria de Cultura, Educació i Ciència

Tipus de document
:   Decret

Anàlisi jurídica

Decret 156/1983, de 5 de desembre del Consell de la Generalitat Valenciana, pel qual es regula la constitució de Federacions Valencianes d'Esports Autòctons.  
La Generalitat Valenciana té atribuïdes competències exclusives en matèria d'esports, segons que estableix l'article 31.28 de la Llei Orgànica 5/82, d'1 de juliol; alhora, han estat assumides les funcions i els serveis que efecten aquest àmbit competencial d'acord amb el Reial Decret 4.099/82, de 29 de desembre.   
El Reial Decret de Transferències en matèria d'esports esmentat estableix expressament que la Generalitat Valenciana podrà aprovar els Estatuts i els Reglaments de les Associacions Esportives, l?àmbit d'actuació de les quals no ultrapasse el propi de la Comunitat Autònoma.   
Aquest fonament normatiu faculta la Generalitat per a promoure i enfortir l'associacionisme esportiu valencià com a instrument de participació dels ciutadans en una manifestació de la cultura com és l'esport.   
Singularment, la nostra Institució Autonòmica queda capacitada per a complir el compromís de recuperar i d'impulsar la pràctica dels nostras esports autòctons, com una part de les senyes d'identitat històrica del nostre poble. Aquest procés ha de partir del reconeixement d'entitats jurídiques que agrupen esportistes i associacions com a base social de la pràctica dels nostres esports tradicionals.   
En atenció a aquests motius, a proposta del Conseller de Cultura, Educació i Ciència, i prèvia deliberació del Consell de la Generalitat Valenciana en sessió del 5 de desembre de 1983,   
DECRETE:   
Article 1.r  
Les Federacions Valencianes d'Esports Autòctons són entitats sense finalitats lucratives, formades per associacions i esportistes dedicats a la pràctica i promoció dels esports tradicionals de la Comunitat Valenciana.   
Article 2.n  
Per a contituir les Federacions Valencianes d'Esports Autòctons caldrà:   
a) L'existència i la pràctica habitual prèvia d'un esport autòcton.   
b) Sòl licitud de constitució dirigida a la Conselleria de Cultura, Educació i Ciència de la Generalitat Valenciana, adjuntant-hi els estatuts i reglaments de la federació.   
c) Acord de la Conselleria de Cultura, Educació i Ciència on siguen ratificats els estatuts i reglaments o, si convé, constatació de les deficiències que s'hagen de corregir.   
d) Inscripció en el registre corresponent.   
Article 3.r  
Les Federacions Valencianes d'Esports Autòctons seran constituïdes d'acord amb els principis de representació democràtica d?associacions i esportistes; gaudiran de plena personalitat jurídica i capacitat d'obrar i d'obligar-se, i esfaran subjectes a llurs pròpies responsabilitats.   
Article 4.t  
Les competències de les Federacions Valencianes d'Esports Autòctons seran les de dirigir i ordenar, exclusivament dins de l'àmbit territorial de la Comunitat Valenciana, les activitats pròpies de les especialitats esportives.   
Article 5.é  
Les Federacions Valencianes d'Esports Autòctons s'òrganitzaran territorialment dins del seu àmbit d'actuació, segons les necessitats de cada esport i, si convé, de forma descentralitzada, per a assumir un millor desenvolupament.   
Article 6.é  
Les Federacions Valencianes d'Esports Autòctons seran regides, en tot allò que fa referència a la constitució, inscripció, registre, homologació, reglamentació, òrganització i funcionament, pel present Decret i per les altres disposicions que dicte la Generalitat Valenciana i, supletòriament, per les de l'Administració de l'Estat. Finalment, a falta d'aquestes, pel que disposen els Estatuts i Reglaments propis.   
Article 7.é  
Les Federacions Valencianes d'Esports Autòctons tenen competències disciplinàries sobre els seus membres i afiliats, d'acord amb els seus Reglaments i Estatuts, en allò que afecta exclusivament l'àmbit territorial propi.   
Article 8.é  
El domicili de les Federacions Valencianes d'Esports Autòctons s'ha de fixar obligatòriament dins l?àmbit territorial valencià.   
DISPOSICIONS FINALS  
Primera  
El Conseller de Cultura, Educació i Ciència podrà dictar les disposicions necessàries per al desenvolupament i l'aplicació d'aquest Decret.   
Segona  
Aquest Decret entrarà en vigor l'endemà de la publicació al Diari Oficial de la Generalitat Valenciana.   
València, a 5 de desembre de 1983.   
El President de la Generalitat,  
JOAN LERMA I BLASCO  
El Conseller de Cultura, Educació i Ciència,  
CEBRIA CISCAR I CASABAN


Còpia Permalink ELI